વધુમાં ગુજરાત ગેસ કંપનીના અધિકારી સંતોષ ઝોપેએ ઉમેર્યું હતું કે, હાલમાં ૪૫૦ ફેક્ટરીઓમાં ગુજરાત ગેસ કંપની ગેસ પૂરો પાડી રહી છે અને કુલ ૧૦૦૦ ફેક્ટરીઓને પાઇપલાઇન ગેસ પુરવઠો આપી શકાય તેટલી કેપિસિટી છે તે જોતા ૪૦૦ થી ૫૦૦ ફેકટરીઓ કે જે કોલગેસ યુઝ કરે છે તે તમામ ફેકટરીઓ સુધી ગુજરાત ગેસની પાઇપલાઇન બિછાવાયેલ હોય સિરામિક ફેકટરી સંચાલકોને આ ચુકાદાથી ગભરાવા જેવું નથી ઊલટું જો આ તમામ કંપનીઓ પાઇપલાઇન મારફતે આવતો નેચરલ ગેસનો વપરાશ કરે તો પર્યાવરણીય નુકશાનથી બચી શકવાની સાથે સિરામિક ઇન્ડસ્ટ્રીઝ મોર્ડનાઇઝેશન તરફ આગળ વધી શકશે.